अब किताबें व यूनिफार्म लेने का दबाव नहीं बना सकेंगे निजी स्कूल संचालक
उज्जैन | निजी स्कूलों द्वारा नए शिक्षा सत्र में प्रवेश लेने व अध्ययनरत विद्याार्थियों पर दबाव बनाया जाता है कि वे उसी स्कूल या स्कूल परिसर में उपलब्ध विक्रेता से पुस्तकें व यूनिफार्म खरीदें। कलेक्टर एवं जिला दंडाधिकारी संकेत भोंडवे ने इसे रोकने के लिए धारा 144 तहत आदेश दिए हैं। प्रतिबंधात्मक आदेश के तहत पुस्तक विक्रेताओं को नोटबुक पर ग्रेड, किस्म, साइज, मूल्य, पेज की संख्या आदि की जानकारी का स्पष्ट रूप से उल्लेख करना होगा। संबंधित स्कूल पालकों या विद्यार्थियों को किसी विशेष दुकान, विक्रेता अथवा संस्था से पाठ्य सामग्री खरीदने के लिए बाध्य नहीं कर सकेगा। स्कूल का नाम उल्लेखित नोटबुक्स प्रतिबंधित की गई है। साथ ही यूनिफार्म पर स्कूल का नाम, लोगो/मोनो प्रिंट करवाकर दुकानों से विक्रय करने या किसी दुकान विशेष की गणेवश बेचने पर प्रतिबंध लगाया है। पालक एक ही स्थान से पुस्तक व यूनिफार्म खरीदनें के लिए बाध्य नहीं होंगे। कोई भी दुकानदार, विक्रेता कॉपी व किताब का सेट बनाकर विक्रय नहीं करेगा।
hin_Deva hin_Deva